**„Kiegészítő Kutatási Kiválósági Ösztöndíj”**

**és az ahhoz kapcsolódó**

**„Rendszeres PhD Fokozatszerzési Kiválósági Ösztöndíj” pályázat meghirdetése**

**Cél:**

**Az orvosi, fogorvosi, gyógyszerész és egészségtudományi graduális képzéssorán végzett kutatómunka támogatása és a végzett hallgatók PhD-fokozatszerzésének elősegítése kiválósági alapon az** **EFOP-3.6.3-VEKOP-16-2017-00009** azonosítószámú projekttámogatás segítségével

**Pályázhatnak:**

Az ÁOK, FOK, GYTK, ETK és EKK **tudományos diákkörös hallgatói** a graduális képzés **utolsó előtti és utolsó** tanévében

**A támogatás módja:**

* a diploma, ill. a komplex PhD vizsga megszerzéséig, maximum 2 évig **havi 70.000 Ft** „**Kiegészítő Kutatási Kiválósági Ösztöndíj”**
* A „**Kiegészítő Kutatási Kiválósági Ösztöndíj**” periódust a PhD fokozatszerzésig, de maximum 2 évig **havi 180.000 Ft „Rendszeres PhD Fokozatszerzési Kiválósági Ösztöndíj”** periódus követi.
* a doktori képzés **tandíjának elengedése**

**A támogatás feltétele:**

* **kiemelkedő tudományos tevékenység**

**A kiválósági ösztöndíjasokkal szemben támasztott elvárások:**

* a **diploma, ill. a komplex PhD vizsga megszerzéséig** legalább egy **közlésre elfogadott publikáció**, ami teljesíthető első vagy társszerzőként jegyzett az MTMT besorolás szerint Q1 kategóriájú szakcikknek minősülő eredeti tudományos közleménnyel
* a „Kiegészítő Kutatási Kiválósági Ösztöndíj” periódus befejezésével egyidőben **sikeres komplex PhD vizsga** letétele és **jelentkezés egyéni doktori (PhD) fokozatszerzésre** (l. Doktori Szabályzat), amely periódus alatt **„Rendszeres PhD Fokozatszerzési Kiválósági Ösztöndíj”** támogatásban részesül a fokozatszerző maximum 24 hónapig
* a **komplex vizsga letételét követően 24 hónapon belül**:
  + a PhD fokozatszerzés feltételeinek teljesítése (l. Doktori Szabályzat)
  + a doktori értekezés munkahelyi védésének lebonyolítása
  + a doktori értekezés benyújtása a Doktori Iskolához
* „**Kiegészítő Kutatási Kiválósági Ösztöndíj**” **időszakában** szemeszterenként 4 kreditpont értékű PhD kurzus elvégzése, melynek legalább fele „kötelező” vagy „kötelezően választható” besorolású
* A „**Kiegészítő Kutatási Kiválósági Ösztöndíj**” periódust követő „**Rendszeres PhD Fokozatszerzési Kiválósági Ösztöndíj**” mellett az egyéb munkaviszony nem haladhatja meg a heti 20 órát
* a támogatási feltételeket és azok nem teljesülése esetén a támogatás kutatóhely által történő visszafizetési kötelezettségét rögzítő **tanulmányi szerződés** megkötése a Semmelweis Egyetemmel

Kötelezettséget vállal továbbá arra, hogy a „**Kiegészítő Kutatási Kiválósági Ösztöndíj**” és azt követő „**Rendszeres PhD Fokozatszerzési Kiválósági Ösztöndíj**” támogatás eredményeként megjelenő tudományos közleményeken a Projekt azonosítószámát (EFOP-3.6.3-VEKOP-16-2017-00009) feltünteti.

**A pályázat benyújtásának módja:**

**A pályázatot a Semmelweis Egyetem Doktori Iskola Hivatalába (Budapest 1085 Üllői út 26.) kérjük postai és elektronikus úton eljuttatni.**

**A pályázati űrlap a Doktori Iskola honlapjáról tölthető le.**

**A pályázatok postai feladásának határideje: 2021. augusztus 15.**

**A támogatás forrása:**

**„Az orvos-, egészségtudományi- és gyógyszerészképzés tudományos műhelyeinek fejlesztése”** című, **EFOP-3.6.3-VEKOP-16-2017-00009** azonosítószámú projekttámogatás

**és TKP program**

|  |  |
| --- | --- |
|  | C:\Users\Gerlasz\Documents\EFOP_3_6_3_VEKOP_16\Arculat_KTK\Szechenyi2020sablonok\1_Kotelezo_alkotoelemek\Kedvezmenyezetti_infoblokk\felso_valtozat\jpg\infoblokk_kedv_final_felso_cmyk_ESZA.jpg |